สาเหตุมาจากการไปยกของหนัก ประเมินน้ำหนักของสิ่งของผิด คิดว่าน่าจะเบา แต่มันหนักจนปวดข้อมือ ปวดตั้งแต่พฤษภาปีที่แล้วค่ะ หาไปหลายครั้ง บอกว่าอาจจะนรองกระดูกข้อมือเคลื่อน ฉีดสเตียรอยด์ไป 1 ครั้งเมื่อเดือนกันยายน 2562 แต่ประมาณกลางปี 2563 ลืมตัวไปยกของแต่ไม่หนักมาก ก็กลับไปหา แต่เป็นอีกคน ให้ประคบร้อน และให้กินยาเขียวเหลือง ชื่อ Tramadol ก็ไม่ดีขึ้น กินไป 2 เดือนแล้วค่ะ จนเมื่อคืนอยู่ๆก็ปวดมากจนนอนไม่หลับ ต้องยกข้อมือให้สูง ไม่สามารถทิ้งข้อมือให้แนบลำตัวได้ แต่ถึงยกข้อมือก็ยังปวดอยู่ดี ตอนนี้ลำบากมากค่ะ ทำอะไรไม่ได้เลย เวลาเดินหรือยืนต้องใช้มือขวาช่วยพยุงตลอด อยากขอคำแนะนำจากว่าควรผ่าตัดมั้ยคะ ตอนแรกก็กลัวการผ่าตัด แต่ตอนนี้ยอมแล้วค่ะ ถ้าต้องพยุงข้อมือไปตลอดคงไม่ไหว หรือมีวิธีอื่นในการรักษามั้ยคะ ขอบมากค่ะ
สวัสดีค่ะ อาการปวดข้อมือมากๆหลังการไปยกของหนักนั้น อาจจะมีสาเหตุมาจากปวดจากกล้ามเนื้อหรือเส้นเอ็นบริเวณข้อมืออักเสบหรือฉีกขาด อาจเกิดจากการใช้งานหรือการกดทับเป็นเวลานาน สัมพันธ์กับการยกของหนักๆได้ สาเหตุอื่นๆเช่นปวดจากข้ออักเสบ เช่นข้ออักเสบ เก๊าท์ หรือรูมาตอยด์ ปวดจากกระดูกข้อมือหักหรือเคลื่อนกรณีก่อนหน้านี้มีอุบัติเหตุกระแทกแรงๆนำมาก่อนควรพักการใช้งานบริเวณที่ปวด กินยาแก้ปวดหรือยาแก้อักเสบที่ไม่ใช่สเตียรอยด์เพื่อบรรเทาอาการได้หากปวดมาก การฉีดสเตียรอยด์เฉพาะที่อาจช่วยลดการอักเสบได้ แต่ถ้าโรคเป็นมาก หรือมีการฉีกขาดของกล้ามเนื้อหรือเส้นเอ็นร่วมด้วย ก็ควรได้รับการผ่าตัดซ่อมแซม ส่วนจะมีข้อบ่งชี้การผ่าตัดหรือไม่ขึ้นกับโรคที่เป็น หากเป็นกลุ่มนรองกระดูกข้อมือเคลื่อนที่เป็นมาก รักษาด้วยยาแก้ปวด พักใช้งานไม่ทุเลา ก็อาจมีข้อบ่งชี้ในการผ่าตัดเช่นกัน หากปวดมากจนทำอะไรไม่ได้เลยดังกล่าวมา ควรกลับไปพบแพทย์เพื่อตรวจร่างกายประเมินหาข้อบ่งชี้ในการผ่าตัดว่ามีหรือไม่ และเข้ารับการรักษาอย่างเหมาะสมต่อไป